open-index/open-wikipedia-markdown huggingface dataset:
Russia-1

Το **Russia-1** (ρωσικά: Россия-1) είναι 24ωρο κρατικό ρωσικό τηλεοπτικό κανάλι, που εξέπεμψε για πρώτη φορά στις 22 Μαρτίου 1951 ως Πρόγραμμα 2 στη Σοβιετική Ένωση. Επαναλειτούργησε ως RTR στις 13 Μαΐου 1991 και εξελίχθηκε στο Russia-1. Τώρα ανήκει στην Πανρωσική Κρατική Εταιρεία Τηλεοπτικών και Ραδιοφωνικών Μεταδόσεων (VGTRK). Το Russia-1 έχει τη δεύτερη μεγαλύτερη τηλεθέαση στη ρωσική τηλεόραση. Εβδομαδιαία παρακολουθείται από το 75% των Ρώσων στις πόλεις, σε σύγκριση με το 83% για το κύριο κανάλι, Πέρβι Κανάλ. Τα δύο κανάλια είναι παρόμοια στην πολιτική τους και ανταγωνίζονται άμεσα στην ψυχαγωγία. Το Russia-1 έχει πολλές περιφερειακές παραλλαγές και εκπομπές σε πολλές γλώσσες, καθώς οι τοπικοί ραδιοτηλεοπτικοί φορείς εκπέμπουν ενημερωτικές εκπομπές στις τοπικές γλώσσες.

## Παραπομπές


## Εξωτερικοί σύνδεσμοι
* 

Κατηγορία:Μέσα Μαζικής Ενημέρωσης στη Ρωσία
Πολυνέρι (αποσαφήνιση)

Με την ονομασία **Πολυνέρι** ή **Πολυνέριον** είναι γνωστοί οι παρακάτω οικισμοί της Ελλάδας:

* Πολυνέρι Γρεβενών
* Πολυνέρι Δράμας
* Πολυνέρι Θεσπρωτίας
* Πολυνέρι Λάρισας
* Πολυνέρι Τρικάλων

Κατηγορία:Αποσαφηνίσεις ελληνικών τοπωνυμίων
Διοργανώσεις Ε.Π.Σ. Ηλείας 2005–06

Για την περίοδο 2005-06, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλήτρια αναδείχθηκε η Δάφνη Ανδραβίδας η οποία κέρδισε την άνοδο για την Δ εθνική.

## Πρωτάθλημα

Η περίοδος 2005-06 ήταν η 37η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία (3 όμιλοι)
* Γ κατηγορία (3 όμιλοι)

### Α κατηγορία
Στην Α κατηγορία μετείχαν 16 ομάδες.

ο Ατρόμητος Βαρβάσαινας είχε ένα μηδενισμό και -1 βαθμό.

### Β κατηγορία
Στην Β κατηγορία μετείχαν 42 ομάδες χωρισμένες σε 3 ομίλους.

#### 1ος όμιλος

#### 2ος όμιλος

#### 3ος όμιλος

### Γ κατηγορία
Στην Γ κατηγορία μετείχαν 31 ομάδες χωρισμένες σε 3 ομίλους.

#### 1ος όμιλος

Ολυμπιακός Λαμπετίου και Πήγασος Πρασίνου ξεκίνησαν με -1, ο Ατρόμητος Σοπίου είχε ένα μηδενισμό και -3 βαθμούς.

#### 2ος όμιλος

ο Α.Ο Νεοχωρίου ξεκίνησε με -3 βαθμούς ενώ είχε και 2 μηδενισμούς, ο Ηρακλής Ηράκλειας είχε δυο μηδενισμούς και -6, ο Α.Ο Κούμανι αποχώρησε.

#### 3ος όμιλος

ο Ίφιτος Καλυβίων αποχώρησε από το πρωτάθλημα.

## Κύπελλο Ηλείας
**Τελικός**

22 Μαρτίου 2006 '''Ηλειακός Λεχαινών''' - Μυρσιναϊκός 3-1 (παράταση) (1-1) - εθνικό στάδιο Πύργου -

## Εξωτερικοί σύνδεσμοι

*https://web.archive.org/web/20170303123848/https://proini.news/sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2005-2006
Κατηγορία:Εγχώρια ποδοσφαιρικά κύπελλα 2005-2006
Πολύδενδρο Γρεβενών

*Για οικισμούς με το ίδιο όνομα δείτε το λήμμα: [[Πολύδενδρο (αποσαφήνιση)]]

Το *'Πολύδενδρο** είναι ορεινό χωριό του [[νομός Γρεβενών|νομού Γρεβενών]] σε υψόμετρο 660 μέτρα.

==Γεωγραφικά στοιχεία - ονομασία==
Το Πολύδενδρο [https://www.google.gr/maps/place/%CE%A0%CE%BF%CE%BB%CF%8D%CE%B4%CE%B5%CE%BD%CE%B4%CF%81%CE%BF+510+30/@40.227613,21.4474923,12.25z/data=!4m5!3m4!1s0x1359c0261335f93d:0x1100de61a4995fe8!8m2!3d40.2198598!4d21.4802025 βρίσκεται] 23 [[Χιλιόμετρο|χλμ]]. Β. - ΒΑ. από τα [[Γρεβενά]], 13 χλμ. Ν. - ΝΔ. από τη [[Σιάτιστα]] και 4 χλμ. Ν. από τον ποταμό [[Αλιάκμονας|Αλιάκμονα]]. Την περίοδο της [[τουρκοκρατία]]ς ήταν κεφαλοχώρι και σύμφωνα με την τοπική παράδοση προήλθε από τη συνένωση δύο οικισμών. Του οικισμού στη θέση "Παναγιά", 2 χλμ. ΒΔ. του σημερινού, που ονομαζόταν Σπάτα και ενός δεύτερου με το όνομα Παλαιοσπάτα σε απόσταση 1,5 χλμ ΝΑ. στη θέση "Καραγάτσι". Το παλιό όνομα του χωριού **Σπάτα''' διατηρήθηκε μέχρι το 1927, οπότε μετονομάστηκε σε Πολύδενδρο και ανήκε στο Νομό Κοζάνης. Σύμφωνα με το σχέδιο Καλλικράτης, αποτελεί τη τοπική κοινότητα Πολυδένδρου που ανήκει στην δημοτική ενότητα Ηρακλεωτών του Δήμου Γρεβενών και σύμφωνα με την απογραφή του 2011 έχει πληθυσμό 172 κατοίκους.

## Εξωτερικοί σύνδεσμοι
* Σπάτα (Πολύδενδρο) 1825 - 1914 από το https://web.archive.org/web/20180306171220/http://fotisbazakas.blogspot.gr/
* Ημέρα Μνήμης Πεσόντων Πυροσβεστών από το https://www.sansimera.gr

## Παραπομπές


Κατηγορία:Δήμος Γρεβενών
Πολύδενδρο
Διοργανώσεις Ε.Π.Σ. Ηλείας 2006–07

Για την περίοδο 2006-07, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο Αστέρας Αμαλιάδας ο οποίος μέσα από PLAY-OFF κέρδισε την άνοδο για την Δ εθνική.

## Πρωτάθλημα

Η περίοδος 2006-07 ήταν η 38η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Α2 κατηγορία
* Β κατηγορία (2 όμιλοι)
* Γ κατηγορία (2 όμιλοι)

### Α κατηγορία
Στην Α κατηγορία μετείχαν 16 ομάδες.

ο Αετός Αλποχωρίου είχε 3 μηδενισμούς, ο Μυρσιναϊκός είχε ένα μηδενισμό και -3 βαθμούς.

**PLAY OFF**

Στα play off μετείχαν οι 4 πρώτες ομάδες. Τα ζευγάρια ήταν : Αστέρας Αμαλιάδας-Κεραυνός Χειμαδιού, Άρης Στρεφίου-Α.Ο Κάστρου. Στον τελικό :

**Αστέρας Αμαλιάδας-Α.Ο Κάστρου 1-0, Α.Ο Κάστρου-Αστέρας Αμαλιάδας 0-0**

### Α2 κατηγορία
Στην Α2 κατηγορία η οποία εισήχθη για πρώτη φορά μετείχαν 16 ομάδες.

### Β κατηγορία
Στην Β κατηγορία μετείχαν 28 ομάδες χωρισμένες σε δυο ομίλους.

#### 1ος όμιλος

#### 2ος όμιλος

ο Ηρακλής Ρουπακίου αποχώρησε από το πρωτάθλημα

### Γ κατηγορία
Στην Γ κατηγορία μετείχαν 28 ομάδες χωρισμένες σε 2 ομίλους.

#### 1ος όμιλος

η Κόκκινη Θύελλα Ζαχάρως είχε ένα μηδενισμό και -3 βαθμούς, ο Ολυμπιακός Λαμπετίου είχε δυο μηδενισμούς και -6 βαθμούς, Α.Ο Κουτσοχέρα-Αναγέννηση Πέρσαινας-Α.Ο Νεμούτας αποχώρησαν από το πρωτάθλημα.

#### 2ος όμιλος

η Α.Ε Πηνείας είχε δυο μηδενισμούς και -4 βαθμούς, Ελπίδα Βαρθολομιού και Ίφιτος Καλυβίων είχαν ένα μηδενισμό και -1, ο Απόλλων Γαστούνης είχε δυο μηδενισμούς, ο Αετός Κέντρου ένα μηδενισμό και -1, Α.Ε Νέδας ένα μηδενισμό και -3, η Δόξα Αγίας Μαύρας είχε 3 μηδενισμούς και αποχώρησε από το πρωτάθλημα.

## Κύπελλο Ηλείας
**Τελικός**

18 Απριλίου 2007 **Ατρόμητος Βαρβάσαινας** - **[[Δάφνη Ανδραβίδας]]** 1-1 (3-2 πέναλτι) - εθνικό στάδιο Πύργου -

## Εξωτερικοί σύνδεσμοι
*https://web.archive.org/web/20170303123848/https://proini.news/sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2006-2007
Κατηγορία:Εγχώρια ποδοσφαιρικά κύπελλα 2006-2007
Γκουνουνγκσιτόλι

Το **Γκουνουνγκσιτόλι** είναι πρωτεύουσα της αντιβασιλείας Νιάς, στην επαρχία της Βόρειας Σουμάτρα στην Ινδονησία, αλλά είναι επίσης ανεξάρτητος δήμος της επαρχίας. Πρόκειται για μια παραλιακή πόλη που βρίσκεται στο νησί Νιάς. Το νησί Νιάς βρίσκεται στον Ινδικό Ωκεανό, στο δυτικό τμήμα της Σουμάτρας. Στις 28 Μαρτίου 2005, ο σεισμός Νιάς-Σιμεουλούε κατέστρεψε τμήματα της πόλης και προκάλεσε θανάτους. Το 2010 η πόλη είχε πληθυσμό 126.202 κατοίκων.

## Διοίκηση
Η πόλη διαιρείται σε έξι επαρχίες (*kecamatan*), οι οποίες αναφέρονται στον παρακάτω πίνακα με τις εκτάσεις (σε τ.χλμ.) και τους πληθυσμούς απογραφής τους το 2010:

## Γεωγραφία
### Κλίμα



## Παραπομπές


Κατηγορία:Πόλεις της Ινδονησίας
BNT1

Το **BNT 1** (Βουλγαρικά "BNT edno") είναι ο πρώτος βουλγάρικος δημόσιος τηλεοπτικός σταθμός που ιδρύθηκε το 1959 και ξεκίνησε να μεταδίδεται στις 26 Δεκεμβρίου του ίδιου έτους. Τα κεντρικά γραφεία βρίσκονται στη Σόφια της Βουλγαρίας. Το BNT 1 ελέγχεται και διοικείται από τη Βουλγαρική Εθνική Τηλεόραση.

Το κανάλι ξεκίνησε αρχικά με το όνομα *Βουλγαρική τηλεόραση*, καθώς εκείνη την περίοδο ήταν το μόνο διαθέσιμο. Με την έλευση του *Δεύτερου Προγράμματος (BT 2)* στις 9 Σεπτεμβρίου 1975, μετονομάστηκε σε *Πρώτο Πρόγραμμα (BT 1)*.

Την 1η Ιουνίου 1992 μετονομάστηκαν σε *Κανάλι 1* και *Efir 2* αντιστοίχως και στις 14 Σεπτεμβρίου 2008 το πρώτο κανάλι μετονομάστηκε σε "BNT 1", προσπαθώντας να βάλει όλα τα κανάλια του φορέα κάτω από ένα ενιαίο banner. Το BNT1 μεταδίδει αθλητικά όπως το UEFA Europa League παράλληλα με την bTV Action και το RING. Το BNT 1, μαζί με το BNT 2 και το υψηλής ευκρίνειας BNT HD, κατέχουν τα δικαιώματα για το Euro και τους Ολυμπιακούς Αγώνες.

## Εξωτερικοί σύνδεσμοι
* 

Κατηγορία:Μέσα Μαζικής Ενημέρωσης στη Βουλγαρία
Κατηγορία:Τηλεόραση στη Βουλγαρία
Βερνάρδος Β΄ του Άνχαλτ-Μπέρνμπουργκ

Ο **Βερνάρδος Β΄**, γερμ. Bernhard II. (περ. 1260 - μετά τις 26 Δεκεμβρίου 1323) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ, πρώτα μαζί με τον μεγαλύτερο αδελφό του Ιωάννη Α΄ (1287-1291) και μετά μόνος του (1291-1323).

## Βιογραφία
Ήταν ο τρίτος γιος του Βερνάρδου Α΄, πρίγκιπα του Άνχαλτ-Μπέρνμπουργκ και της Σοφίας των Έστριντσεν, κόρης του Άβελ της Δανίας.

Μετά το 1323 απεβίωσε σε ηλικία τουλάχιστον 64 ετών και τον διαδέχθηκε ο πρωτότοκος γιος του Βερνάρδος Γ΄.

## Οικογένεια
Νυμφεύτηκε το 1302 την Ελένη, κόρη του Βίτσλαβ Β΄, πρίγκιπα του Ρύγκεν και είχε τέκνα:
* Βερνάρδος Γ΄ απεβ. 1348, πρίγκιπας του Άνχαλτ-Μπέρνμπουργκ
* Ερρίκος απεβ. μετά το 1337, Δομινικανός μοναχός στο Χάλμπερστατ
* Όθων, Φραγκισκανός μοναχός στο Μαγδεβούργο

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Ιωάννης Α΄ του Άνχαλτ-Μπέρνμπουργκ

O **Ιωάννης Α΄**, γερμ. Johann I. (απεβ. 5 Ιουνίου 1291) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1287-1291).

## Βιογραφία
Ήταν ο πρωτότοκος γιος του Βερνάρδου Α΄, πρίγκιπα του Άνχαλτ-Μπέρνμπουργκ και της Σοφίας των Έστριντσεν, κόρης του Άβελ της Δανίας.

Το 1287 διαδέχθηκε τον πατέρα του και έπρεπε να κυβερνά από κοινού με τον τρίτο αδελφό του Βερνάρδο Β΄. Ο δευτερότοκος Αλβέρτος είχε γίνει ιερέας και παραιτήθηκε της διαδοχής· μετέπειτα έγινε επίσκοπος του Χάλμπερστατ. Ο τέταρτος αδελφός Ερρίκος είχε γίνει ιερέας και επίσης παραιτήθηκε του πριγκιπάτου. Ο πέμπτος, ο Ροδόλφος ίσως είχε αποβιώσει από το 1286.

Έπειτα από τέσσερα έτη διακυβέρνησης, το 1291 απεβίωσε άγαμος και ο αδελφός του Βερνάρδος Β΄ έμεινε μόνος στην εξουσία.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Βερνάρδος Γ΄ του Άνχαλτ-Μπέρνμπουργκ

Ο **Βερνάρδος Γ΄**, γερμ. Bernhard III. (απεβ. 20 Αυγούστου 1348) από τον Οίκος των Ασκάνια ήταν πρίγκιπας του Άνχαλτ-Μπέρνμπουργκ (1323-1348).

## Βιογραφία
Ήταν ο πρωτότοκος γιος του Βερνάρδου Β΄, πρίγκιπα του Άνχαλτ-Μπέρνμπουργκ και της Ελένης των Βίτσλαβ, κόρης του Βίτσλαβ Β΄, πρίγκιπα του Ρύγκεν.

Το 1348 απεβίωσε και τον διαδέχθηκαν οι τρεις γιοι του με τη σειρά: ο Βερνάρδος Δ΄, ο Ερρίκος Δ΄ και ο Όθων Γ΄.

## Οικογένεια
Νυμφεύτηκε πρώτα το 1328 την τρίτη εξαδέλφη του Αγνή των Ασκάνια, κόρη του Ροδόλφου Α΄, δούκα της Σαξονίας-Βίτενμπεργκ και είχε τέκνα:
* Βερνάρδος Δ΄ απεβ. 1354, πρίγκιπας του Άνχαλτ-Μπέρνμπουργκ
* Αικατερίνη περ. 1330-1390, πρώτα παντρεύτηκε τον Μάγκνους Β΄ των Γουέλφων, δούκα του Μπράουνσβαϊγκ-Λύνεμπουργκ και μετά τον Αλβέρτο των Ασκάνια, δούκα του Λύνεμπουργκ
* Ερρίκος Δ΄ απεβ. 1374, πρίγκιπας του Άνχαλτ-Μπέρνμπουργκ
* Σοφία απεβ. 1362, παντρεύτηκε τον Γουλιέλμο Β΄ των Γουέλφων, δούκα του Μπράουνσβαϊγκ-Λύνεμπουργκ

Το 1338 απεβίωσε η Αγνή και ο Βερνάρδος Γ΄ έκανε το 1339 δεύτερο γάμο με τη δεύτερη εξαδέλφη του Ματθίλδη των Ασκάνια, κόρη του Αλβέρτου Α΄, πρίγκιπα του Άνχαλτ-Τσερμπστ· δεν απέκτησαν απογόνους.

Περί το 1342 απεβίωσε η Ματθίλδη και περί το 1343 ο Βερνάρδος Γ΄ έκανε τρίτο γάμο με τη Ματθίλδη των Βέττιν, κόρη του Μάγκνους Α΄, δούκα του Μπράουνσβαϊγκ-Λύνεμπουργκ και είχε τέκνα:
* Όθων Γ΄ απεβ. 1404, πρίγκιπας του Άνχαλτ-Μπέρνμπουργκ
* Γκέρτρουντ, παντρεύτηκε τον Γκύντερ ΙΒ΄, κόμη του Σβάρτσμπουργκ

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Μαριάννα Ελεονώρα των Βουρβόνων

Η **Μαρία Άννα Ελεονώρα των Βουρβόνων** (*Marie Anne Éléonore de Bourbon*, 22 Δεκεμβρίου 1690 - 30 Αυγούστου 1760) από τον Οίκο των Βουρβόνων ήταν κόρη του Λουδοβίκου Γ΄ του Κοντέ και της Λουίζας Φραγκίσκης των Βουρβόνων. Ήταν η ηγουμένη του Αγίου Αντωνίου των Πεδίων (*Saint-Antoine-des-Champs*), μια μονή στο προάστιο του Παρισιού, Βιλζουίφ.

## Βιογραφία
Η *Μαρία Άννα Ελεονώρα Γαβριέλλα* γεννήθηκε στο Παλάτι των Βερσαλλιών ως κόρη του Δούκα και της Δούκισσας των Βουρβόνων. Ως το πρωτότοκο παιδί των γονιών της, ήταν γνωστή ως *Mademoiselle de Bourbon* στη νεολαία της. Αρχικά ήταν η αγαπημένη της μητέρας της αλλά αργότερα αντικαταστάθηκε από την αδελφή της Λουίζα Ελισάβετ. Η Ελεονώρα, μέσω της μητέρας της, ήταν εγγονή του Λουδοβίκου ΙΔ΄ της Γαλλίας και της ερωμένης του Ατεναΐς ντε Μοντεσπάν.

Στις 6 Μαΐου 1706, στην ηλικία των 16 ετών, έγινε καλόγρια στο βασιλικό Αββαείο του Φοντεβρώ στο Ανζού. Αργότερα έγινε η ηγουμένη του μοναστηριού του Saint-Antoine-des-Champs (που ήταν μοναστήρι ήδη από τον 13ο αιώνα) το 1723 και ήταν γνωστή ως "*Madame de Bourbon*".

Η Μαρία Άννα Ελεονώρα πέθανε στο Βιλζουίφ και θάφτηκε στο Αββαείο του Saint-Antoine-des-Champs. Η αδελφή της Ερριέττα Λουίζα των Βουρβόνων ήταν ηγουμένη, όπως και μια ξαδέρφη, η Λουίζα Αδελαΐδα της Ορλεάνης. Η Μονή στο Saint-Antoine είναι τώρα η έδρα του Νοσοκομείου Σαιντ-Αντουάν έξω από το Παρίσι.

## Πρόγονοι

## Παραπομπές

Κατηγορία:Πριγκίπισσες της Γαλλίας
Κατηγορία:Οίκος των Βουρβόνων
Λούτσο Μπαρριός

Ο **Λούις Μπαρριός Ρόχας** (ισπανικά: *Luis Barrios Rojas*), κοινώς γνωστός ως **Λούτσο Μπαρριός** (ισπανικά: *Lucho Barrios *, 1935 - 2010) ήταν δημοφιλής Περουβιανός μουσικός και τραγουδιστής της Λατινικής Αμερικής.

Γεννήθηκε στις 22 Απριλίου στο Καλλάο του Περού. Αναδείχθηκε κατά τη δεκαετία του 1960, με τραγούδια μπολερό, όπως το «Marambu» και κέρδισε τις καρδιές και την αγάπη του κοινού στο Περού και τη Χιλή. Τιμήθηκε το 2002 με το παράσημο Αξίας της Χιλής. Χαρακτηρίστηκε επίσης ως «βασιλιάς του Μπολερό» και «βασιλιάς του δακρυϊκού αδένα».

## Παραπομπές


## Εξωτερικοί σύνδεσμοι
* Claudius Prößer: „Der König der Tränendrüse ist tot“, TAZ, 5. Mai 2010

Κατηγορία:Περουβιανοί μουσικοί
Κατηγορία:Τραγουδιστές
Match! Game

Το **Match! Game** (ρωσικά: Матч! Игра) είναι ρωσικό αθλητικό τηλεοπτικό κανάλι. Εξέπεμψε αρχικά με την ονομασία «Sport-2» στις 4 Απριλίου 2011 στις 12:00. Στις 13 Αυγούστου 2012, μετονομάστηκε σε «Sport». Εισήλθε στην πλατφόρμα μη ψηφιακών καναλιών της ψηφιακής τηλεόρασης VGTRK, ενώ τον Οκτώβριο του 2015, η Gazprom-Media Holding απέκτησε το κανάλι. Στις 25 Ιανουαρίου 2016 μετονομάστηκε σε «Match! Game».

## Παραπομπές


## Εξωτερικοί σύνδεσμοι
* 

Κατηγορία:Μέσα Μαζικής Ενημέρωσης στη Ρωσία
Βερνάρδος Δ΄ του Άνχαλτ-Μπέρνμπουργκ

Ο **Βερνάρδος Δ΄**, γερμ. Bernhard IV. (απεβ. 28 Ιουνίου 1354) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1348-1354).

## Βιογραφία
Ήταν ο πρωτότοκος γιος του Βερνάρδου Γ΄, πρίγκιπα του Άνχαλτ-Μπέρνμπουργκ και της Αγνής των Ασκάνια, κόρης του Ροδόλφου Α΄, δούκα της Σαξονίας-Βίτενμπεργκ.

Το 1348 διαδέχθηκε τον πατέρα του μόνος του, αν και θα έπρεπε να συγκυβερνήσει με τους δύο μικρότερους αδελφούς του Ερρίκο Δ΄ και Όθωνα Γ΄. Μνηστεύθηκε τη Βεατρίκη των Βέττιν, κόρη του Φρειδερίκου Β΄, μαργράβου του Μάισσεν, αλλά ο γάμος δεν έγινε ποτέ ή αν έγινε, ήταν μόνο νομικά και δεν ολοκληρώθηκε.

Το 1354 απεβίωσε άγαμος και τον διαδέχθηκε ο επόμενος αδελφός του Ερρίκος Δ΄ ως πρίγκιπας του Άνχαλτ-Μπέρνμπουργκ. Η Βεατρίκη εισήλθε στη μονή του Σόισλιτς κοντά στο Βάισενφελς, όπου έγινε ηγουμένη.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Ερρίκος Δ΄ του Άνχαλτ-Μπέρνμπουργκ

Ο **Ερρίκος Δ΄**, γερμ. Heinrich IV. (απεβ. 7 Ιουλίου 1374) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1354-1374).

## Βιογραφία
Ήταν ο δευτερότοκος γιος του Βερνάρδου Γ΄, πρίγκιπα του Άνχαλτ-Μπέρνμπουργκ και της Αγνής των Ασκάνια, κόρης του Ροδόλφου Α΄, δούκα της Σαξονίας-Βίτενμπεργκ.

Το 1348 έπρεπε να διαδεχθεί τον πατέρα του μαζί με τον πρωτότοκο αδελφό του Βερνάρδο Δ΄, αλλά ο τελευταίος τον παραγκώνισε και κυβέρνησε μόνος. Ωστόσο το 1354 απεβίωσε ο Βερνάρδος Δ΄ και τον διαδέχθηκε ο Ερρίκος Δ΄.

Το 1374 απεβίωσε και έπρεπε να τον διαδεχθεί ο γιος του Βερνάρδος Ε΄, αλλά προσπεράστηκε από τον νεότερο αδελφό του Όθωνα Γ΄.

## Οικογένεια
Νυμφεύτηκε τη Σοφία, μάλλον του Οίκου του Στόλμπεργκ και είχε τέκνα:
* Βερνάρδος Ε΄ απεβ. 1420, πρίγκιπας του Άνχαλτ-Μπέρνμπουργκ
* Ροδόλφος Γ΄ απεβ. 1406, επίσκοπος του Χάλμπερστατ
* Αδελαΐδα απεβ. μετά το 1374, ηγουμένη του αββαείου του Γκερνρόντε

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Russia-2

Το **Russia-2** () είναι πρώην ρωσικό εθνικό εκπαιδευτικό και ψυχαγωγικό, προηγουμένως αθλητικό τηλεοπτικό κανάλι. Ήταν μέλος της ρωσικής κρατικής τηλεοπτικής και ραδιοφωνικής εταιρείας (VGTRK). Το τηλεοπτικό κανάλι ξεκίνησε τη λειτουργία του στις 12 Ιουνίου 2003 με την επωνυμία «Sport» (επίσης τα μέσα ενημέρωσης ανέφεραν συχνά το εναλλακτικό όνομα του καναλιού «RTR-Sport»). Την 1η Ιανουαρίου 2010 μετονομάστηκε σε «Russia-2». Σταμάτησε να εκπέμπει την 1η Νοεμβρίου 2015 στις 6:00 μ.Χ. στη Μόσχα. Η έδρα του ήταν στο τηλεφωνικό κέντρο Σαμπολόφσκι.

## Παραπομπές


## Εξωτερικοί σύνδεσμοι
* 

Κατηγορία:Μέσα Μαζικής Ενημέρωσης στη Ρωσία
Πιστικό Γρεβενών

Το **Πιστικό**, παλαιότερα γνωστό ως **Πισκό**, είναι ορεινό χωριό του νομού Γρεβενών, σε υψόμετρο 620 μέτρων.

## Γεωγραφία - Ιστορία
Το Πιστικό βρίσκεται σε απόσταση 17 χμ. δυτικά των Γρεβενών και 41 χμ. νότια της Σιάτιστα. To χωριό διαθέτει μικρές πλατείες με ξύλινα παγκάκια και κιόσκια, πανύψηλα δέντρα και όμορφους κήπους με αμυγδαλιές και κάθε λογής λουλούδια. Κάθε Δεκέμβριο ο Εκπολιτιστικός Σύλλογος του χωριού αναβιώνει το έθιμο της «γουρνοχαράς» και της τσιγαρίδας. Το παλιό όνομα ήταν **Πισκό** και ανήκε στη κοινότητα Κοπρίβης του νομού Κοζάνης. Μετονομάστηκε το 1927 με το ΦΕΚ 18Α - 01/02/1927. Σύμφωνα με το σχέδιο Καλλικράτης, ανήκει στη τοπική κοινότητα Κνίδης που ανήκει στην δημοτική ενότητα Βεντζίου του Δήμου Γρεβενών και σύμφωνα με την απογραφή του 2011 έχει πληθυσμό 50 κατοίκους.

## Παραπομπές


Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Βερνάρδος Ε΄ του Άνχαλτ-Μπέρνμπουργκ

Ο **Βερνάρδος Ε΄**, γερμ. Bernhard V. (απεβ. 24 Ιουνίου 1420) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1404-1420).

## Βιογραφία
Ήταν ο πρωτότοκος γιος του Ερρίκου Δ΄, πρίγκιπα του Άνχαλτ-Μπέρνμπουργκ και της Σοφίας, μάλλον του Οίκου του Στόλμπεργκ.

Το 1374 απεβίωσε ο πατέρας του και έπρεπε να τον διαδεχθεί, αλλά προσπεράστηκε από τον θείο του Όθωνα Γ΄. Το 1404 ετελεύτησε και ο θείος του και τον διαδέχθηκε ο Βερνάρδος Ε΄, αλλά αναγκάστηκε να συγκυβερνήσει με τον δευτερότοκο γιο του Όθωνα Γ΄, τον Όθωνα Δ΄. Ωστόσο το 1415 απεβίωσε ο Όθων Δ΄ και ο Βερνάρδος Ε΄ έμεινε μόνος.

Πέντε έτη μετά, το 1420 ετελεύτησε χωρίς άρρενες απογόνους και τον διαδέχθηκε ο εξάδελφός του Ερρίκος ΣΤ΄, πρωτότοκος γιος του Όθωνα Γ΄.

## Οικογένεια
Νυμφεύτηκε το 1396 την τρίτη εξαδέλφη του Ελισάβετ, κόρη του Ούλριχ Γ΄, κόμη του Χόνσταϊν-Κέλμπρα και είχε τέκνα:
* Αδελαΐδα απεβ. μετά το 1434, παντρεύτηκε τον Φρειδερίκο των Γουέλφων, δούκα του Μπράουνσβαϊγκ-Όστεροντε.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Russia-K

Το **Russia-K** () είναι ρωσικό τηλεοπτικό δίκτυο, μεταδίδει εκπομπές που αφορούν τον πολιτισμό και τις τέχνες. Ανήκει στον κρατικό όμιλο VGTRK. Ξεκίνησε να εκπέμπει την 1η Νοεμβρίου 1997. Αρχικά λεγόταν RTR-2, την 1η Ιανουαρίου 1998 μετονομάστηκε σε «Культура» (Πολιτισμός) και, τέλος, από την 1η Ιανουαρίου 2010, μετονομάστηκε η «Russia-K». Από τις 2 Οκτωβρίου 2001 έως τις 3 Σεπτεμβρίου 2017 στο κανάλι υπήρχε ένα πρόγραμμα ευρωπαϊκών ειδήσεων Euronews. 

Το κανάλι παράγει και αναμεταδίδει ένα μεγάλο αριθμό από δικά του προγράμματα σε διάφορους τομείς του πολιτισμού και της επιστήμης. Ειδικεύεται σε προγράμματα για τη ρωσική και την παγκόσμια ιστορία, την επιστήμη, τη λογοτεχνία, τη μουσική, τις καλές και διακοσμητικές τέχνες και την αρχιτεκτονική. Μεταξύ των προγραμμάτων του καναλιού είναι πολιτιστικά προγράμματα ειδήσεων, συναντήσεις με ενδιαφέροντες ανθρώπους, σειρές ντοκιμαντέρ, διαλέξεις από κορυφαίους εγχώριους και ξένους επιστήμονες, προγράμματα και συζητήσεις για διάφορα θέματα της κοινωνικής ζωής. Το κανάλι προβάλει ταλαντούχους ανθρώπους, όπως καλλιτέχνες, συγγραφείς, επιστήμονες, πολιτικούς και στρατιωτικούς. Τα προγράμματα περιλαμβάνουν συναυλίες κλασικής μουσικής, όπερες, μπαλέτα και μουσικούς διαγωνισμούς. Το τηλεοπτικό κανάλι δεν μεταδίδει διαφημίσεις, αλλά προωθεί διάφορες πολιτιστικές εκδηλώσεις. Εκπέμπει από τις 6:30 το πρωί έως τις 3:00 το βράδυ.

## Παραπομπές


## Εξωτερικοί σύνδεσμοι
*

Κατηγορία:Μέσα Μαζικής Ενημέρωσης στη Ρωσία
Πολύδενδρο (αποσαφήνιση)

Με την ονομασία **Πολύδενδρο** είναι γνωστοί οι παρακάτω οικισμοί της Ελλάδας:

* Πολύδενδρο Γρεβενών
* Πολύδενδρο Ημαθίας
* Πολύδενδρο Λακωνίας

Κατηγορία:Αποσαφηνίσεις ελληνικών τοπωνυμίων
Όθων Γ΄ του Άνχαλτ-Μπέρνμπουργκ

Ο **Όθων Γ΄**, γερμ. Otto III. (απεβ. 27 Φεβρουαρίου 1404) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1374-1404).

## Βιογραφία
Ήταν ο τρίτος γιος του Βερνάρδου Γ΄, πρίγκιπα του Άνχαλτ-Μπέρνμπουργκ και της Ματθίλδης, κόρης του Μάγκνους Α΄, δούκα του Μπράουνσβαϊγκ-Λύνεμπουργκ.

Το 1404 απεβίωσε και τον διαδέχθηκαν οι γιοί του Βερνάρδος Ε΄ και Όθων Δ΄.

## Οικογένεια
Νυμφεύτηκε μια αγνώστου ονόματος γυναίκα και είχε τέκνα:
* Βερνάρδος ΣΤ΄ απεβ. 1468, πρίγκιπας του Άνχαλτ-Μπέρνμπουργκ
* Όθων Δ΄ απεβ. 1415, πρίγκιπας του Άνχαλτ-Μπέρνμπουργκ

Πριν το 1391 ο Όθων Γ΄ έκανε δεύτερο γάμο με τη Λουτρούντις, κόρη του Γκέμπχαρντ Δ΄, κόμη του Μάνσφελντ-Κβέρφουρτ και είχε τέκνο:
* Ματθίλδη απεβ. πριν το 1432, παντρεύτηκε τον γιο του τέταρτου εξαδέλφου της Γεώργιο Α΄, πρίγκιπα του Άνχαλτ-Ντέσαου.

## Παραπομπές


## Πηγές
* 
* August Ludwig Fürst v. Anhalt-Köthen Genealogical database by Herbert Stoyan

Κατηγορία:Οίκος των Ασκάνια
NGC 6052

Το **[[Νέος Γενικός Κατάλογος|NGC]] 6052** είναι ζεύγος γαλαξιών στον αστερισμό Ηρακλή. Ανακαλύφθηκε στις 11 Ιουνίου του 1784 από τον Ουίλιαμ Χέρσελ. Περιγράφηκε ως "αχνό, αρκετά μεγάλο και ακανόνιστα στρογγυλό" από τον Γιόχαν Ντράιερ, συντάκτη του Νέου γενικού αστρονομικού καταλόγου.

Τα δύο συστατικά του NGC 6052 ορίζονται ως *NGC 6052A* και *NGC 6052B*, αντίστοιχα. Προσελκυόμενα από την βαρύτητα μεταξύ τους, έχουν συγκρουστεί και αλληλεπιδρούν το ένα με το άλλο. Το ζεύγος NGC 6052 βρίσκεται επί του παρόντος σε προχωρημένο στάδιο συγχώνευσης, όπου το σχήμα των δύο γαλαξιών δεν είναι σαφώς καθορισμένο.

Το SN 1982aa, ένα ισχυρό σουπερνόβα, εντοπίστηκε στο NGC 6052.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Γαλαξίες Arp
Κατηγορία:Ηρακλής (αστερισμός)
Κατηγορία:Αλληλεπιδρώντες γαλαξίες
6052
Κατηγορία:Γαλαξίες του PGC
Κατηγορία:Γαλαξίες του UGC
+04-38-022
Βερνάρδος ΣΤ΄ του Άνχαλτ-Μπέρνμπουργκ

Ο **Βερνάρδος ΣΤ΄**, γερμ. Bernhard VI. (απεβ. 2 Φεβρουαρίου 1468) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1420-1468).

## Βιογραφία
Ήταν ο πρωτότοκος γιος του Όθωνα Γ΄, πρίγκιπα του Άνχαλτ-Μπέρνμπουργκ και μιας αγνώστου ονόματος συζύγου. Νεότερος αδελφός του ήταν ο Όθων Δ΄.

Το 1374 απεβίωσε ο θείος του Ερρίκος Δ΄ και αντί να τον διαδεχθεί ο γιος εκείνου Βερνάρδος Ε΄, τον διαδέχθηκε ο Όθων Γ΄. Το 1404 ετελεύτησε ο πατέρας του, Όθων Γ΄ και τον διαδέχθηκε ο Βερνάρδος Ε΄ που είχε παραγκωνιστεί, ο οποίος αναγκάστηκε να συγκυβερνήσει με τον Όθωνα Δ΄ (και τον Βερνάρδο ΣΤ΄). Το 1415 απεβίωσε ο Όθων Δ΄και ο Βερνάρδος Ε΄ ανέλαβε μόνος κυβερνήτης, ως το 1420 που ετελεύτησε. Τότε ο Βερνάρδος ΣΤ΄ τον διαδέχθηκε ως πρίγκιπας του Άνχαλτ-Μπέρνμπουργκ.

Το 1468 απεβίωσε· επειδή ο μόνος γιος του είχε τελευτήσει από το 1437, ο Βερνάρδος ΣΤ΄ ήταν ο τελευταίος του κλάδου του. Τον διαδέχθηκε η αδελφή του με τον σύζυγό της Γεώργιο Α΄, πρίγκιπα του Άνχαλτ-Ντέσαου, γιο του τέταρτου εξαδέλφου τους. Έτσι το Μπέρνμπουργκ περιήλθε σε νεότερο κλάδο.

## Οικογένεια
Νυμφεύτηκε πρώτα το 1419 τη Ματθίλδη, κόρη του Πρότσε, κόμη του Κβέρφουρτ-Μπούργκσαϊντουνγκεν και είχε τέκνα:
* Όθων απεβ. 1437
* Ματθίλδη απεβ. 1443, παντρεύτηκε τον Σιγισμούνδο Β΄, πρίγκιπα του Άνχαλτ-Ντέσαου

Το 1432 απεβίωσε η Ματθίλδη και ο Βερνάρδος ΣΤ΄ έκανε δεύτερο γάμο με τη Χέντβιχ των Πιάστ, κόρη του Ιωάννη Α΄, δούκα του Ζαγκάνι· δεν απέκτησαν απογόνους.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan



Κατηγορία:Οίκος των Ασκάνια
Βάλντεμαρ Β΄ του Άνχαλτ-Τσερμπστ

Ο **Βάλντεμαρ Β΄**, γερμ. Waldemar II (απεβ. πριν τις 24 Αυγούστου 1371) από τον Οίκο των Ασκάνια ήταν πρίγκιπας του Άνχαλτ-Τσερμπστ (1368-1371) μαζί με τον εξάδελφό του Ιωάννη Α΄.

## Βιογραφία
Ήταν ο μόνος γιος του Βάλντεμαρ Α΄ πρίγκιπα του Άνχαλτ-Τσερμπστ και της Ελισάβετ των Ασκάνια, κόρης του Ροδόλφου Α΄ δούκα της Σαξονίας-Βίττενμπερκ.

Διαδέχθηκε τον πατέρα του το 1368 ως συγκυβερνήτης του Ιωάννη Β΄.

Έπειτα από τρία έτη, το 1371 απεβίωσε άγαμος και ο εξάδελφός του έμεινε μόνος κύριος του πριγκιπάτου του Άνχαλτ-Τσερμπστ.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan



Κατηγορία:Οίκος των Ασκάνια
Αλβέρτος Γ΄ του Άνχαλτ-Τσερμπστ

Ο **Αλβέρτος Γ΄**, γερμ. Albrecht III (απεβ. π. 1 Αυγούστου 1359) από τον Οίκο των Ασκάνια ήταν πρίγκιπας του Άνχαλτ-Τσερμπστ (1359) μαζί με τον πατέρα του.

## Βιογραφία
Ήταν ο πρωτότοκος γιος του Αλβέρτου Β΄ πρίγκιπα του Άνχαλτ-Τσερμπστ και της Βεατρίκης των Ασκάνια, κόρης του Ροδόλφου Α΄ δούκα της Σαξονίας-Βίττενμπερκ.

Το 1359 ο πατέρας του τον έκανε συγκυβερνήτη, αλλά έπειτα από μερικούς μήνες απεβίωσε.

Ο πατέρας του έμεινε μόνος πρίγκιπας του Άνχαλτ-Τσερμπστ· το 1362 τον διαδέχθηκε ο δευτερότοκος γιος του Ιωάννης Β΄.

## Παραπομπές σε πηγές


Κατηγορία:Οίκος των Ασκάνια
Μαλάμω (ταινία, 1960)

Η **Μαλάμω** είναι μια ελληνική ταινία του 1960, γνωστή και ως ***Μου πήραν την αγάπη μου***.

## Πλοκή
Η Μαλάμω (Σόνια Ζωίδου), μια όμορφη χωριατοπούλα, δεν δέχεται να τηρήσει τη συμφωνία που είχε κάνει ο νεκρός πλέον πατέρας της, υποσχόμενος ότι θα την παντρέψει με τον Γιώργα (Χριστόφορος Νέζερ), τον γιο ενός πλούσιου συγχωριανού. Αγαπά τον Κωνσταντή (Λευτέρης Βουρνάς), αλλά στη σχέση αυτή αντιδρά ο αδερφός της, ο Τάσος (Ανέστης Βλάχος), ο οποίος θέλει να τιμήσει τον λόγο του πατέρα τους, παρά το γεγονός ότι αντιπαθεί την επιλογή του νεκρού.
## Συντελεστές

### Σκηνοθεσία
* Ζιάγκος Σπύρος Σκηνοθεσία
* Κονταρίνης Διονύσης Σενάριο

### Ηθοποιοί
* Σόνια Ζωίδου (Μαλάμω)**'
*[[Δημήτρης Χοπτήρης]] (Λάμπρος)**'
*Λευτέρης Βουρνάς (Κωνσταντής)**'
*[[Αρτέμης Μάτσας]]
* [[Ανέστης Βλάχος]] (Τάσος)**'
* Κούλα Αγαγιώτου
* Χριστόφορος Νέζερ (Γιώργας)**'
* [[Δημήτρης Νικολαίδης]]
* [[Παπης Πάρις]]
* [[Τάσος Γιαννόπουλος (ηθοποιός, 1931)|Τάσος Γιαννόπουλος]]
* [[Δέσποινα Νικολαίδου]]
* [[Ιωάννα Μουρούζη]]
* [[Τούλα Δημητρίου]]
* [[Φραγκούλης Φραγκούλης]]
* [[Παμφίλη Σαντοριναίου]]
* [[Τρύφωνας Κλοτσώνης]]
* [[Ρενέ Πολύζου]] (Ασημίνα)**'
* Μίρτα Πολύζου

### Συνεργάτες
*Δ/ντής Φωτογραφίας: ΚΑΡΑΜΠΕΛΑΣ ΔΗΜΗΤΡΗΣ, ΡΗΓΙΝΟΣ ΠΑΝΟΣ
*Μοντάζ: ΚΟΝΤΑΡΙΝΗΣ ΔΙΟΝΥΣΗΣ
*Ηχολήπτης: ΚΡΙΑΔΗΣ ΓΙΩΡΓΟΣ, MOUGNAI GOVANNI, ΚΩΝΣΤΑΝΤΙΝΙΔΗΣ ΣΠΥΡΟΣ
*Σκηνογράφος: ΜΑΚΡΙΔΗΣ ΓΙΩΡΓΟΣ
*Μουσική Επιμέλεια: ΜΟΥΡΑΜΠΑΣ ΧΡΗΣΤΟΣ

### Λοιποί συντελεστές
*Βοηθ. Σκηνοθέτη: ΚΑΡΑΜΕΛΑΣ ΤΑΣΟΣ
*Βοηθ. Δ/ντή Φωτογραφίας: ΚΟΚΚΙΝΟΣ ΠΕΡΙΚΛΗΣ
*Μακιγιάζ: ΜΠΟΥΑΣ ΘΕΟΔΩΡΟΣ
*Τραγουδιστής: ΖΑΧΟΣ ΔΗΜΗΤΡΗΣ
*Μηχανικός Ήχου: ΤΕΜΠΟΣ ΑΝΤΩΝΗΣ
*Φωτογράφος-Πλατώ: ΧΑΤΖΗΠΑΡΑΣ ΔΗΜΗΤΡΗΣ
*Βοηθ. Δ/ντή Παραγωγής / Φροντιστής: ΚΩΣΤΟΥΛΑΣ ΣΤΑΥΡΟΣ

## Παραγωγή και παραλειπόμενα
Η πρωταγωνίστρια της ταινίας, Σόνια Ζωίδου, είχε στεφτεί Σταρ Ελλάς το 1955, πέντε χρόνια πριν κυκλοφορήσει η ταινία. 

Η ταινία κυκλοφόρησε στις κινηματογραφικές αίθουσες τη σεζόν 1960-1961 και, κόβοντας 14.405 εισιτήρια, κατατάχθηκε στην 38η θέση ανάμεσα σε 58 ταινίες της ίδιας σεζόν.

## Παραπομπές

## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Χρήστου Μουραμπά
Κατηγορία:Ελληνικές ασπρόμαυρες ταινίες
Βάλντεμαρ Δ΄ του Άνχαλτ-Ντέσαου

Ο **Βάλντεμαρ Δ΄**, γερμ. Waldemar IV. (απεβ. μετά το 1417) από τον Οίκο των Ασκάνια ήταν πρίγκιπας του Άνχαλτ-Ντέσαου (1405-1417).

## Βιογραφία
Ήταν ο πρωτότοκος γιος του Σιγισμούνδου Α΄, πρίγκιπα του Άνχαλτ-Ντέσαου και της Ιουδήθ, κόρης του Γκέμπχαρντ ΙΑ΄, κόμη του Κβέρφουρτ.

Το 1405 διαδέχθηκε τον πατέρα του μαζί με τους νεότερους αδελφούς του Γεώργιο Α΄, Σιγισμούνδο Β΄ και Αλβέρτο Ε΄, καθώς ο νόμος του Οίκου των Ασκάνια δεν επέτρεπε διαίρεση του πριγκιπάτου.

Δώδεκα έτη μετά, το 1417 απεβίωσε άγαμος και οι αδελφοί του έμειναν μόνοι στη διακυβέρνηση του πριγκιπάτου του Άνχαλτ-Ντέσαου.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan
 
## Παραπομπές σε πηγές


Κατηγορία:Οίκος των Ασκάνια
Όθων Δ΄ του Άνχαλτ-Μπέρνμπουργκ

Ο **Όθων Δ΄**, γερμ. Otto IV. (απεβ. 1 Μαΐου 1415) από τον Οίκο των Ασκάνια ήταν πρίγκιπας του Άνχαλτ-Ντέσαου.

## Βιογραφία
Ήταν ο δευτερότοκος γιος του Όθωνα Γ΄, πρίγκιπα του Άνχαλτ-Μπέρνμπουργκ και μιας αγνώστου ονόματος συζύγου.

Το 1374 απεβίωσε ο θείος του Ερρίκος Δ΄ και αφού παραγκωνίστηκε ο γιος εκείνου Βερνάρδος Ε΄, έγινε πρίγκιπας ο Όθων Γ΄. Όταν ο τελευταίος ετελεύτησε το 1404, τον διαδέχθηκε ο νόμιμος διάδοχος Βερνάρδος Ε΄, που αναγκάστηκε να συγκυβερνήσει με τον Όθωνα Δ΄.

Το 1415 απεβίωσε ο Όθωνας Δ΄ άγαμος και ο Βερνάρδος έμεινε μόνος πρίγκιπας του Άνχαλτ-Μπέρνμπουργκ.

## Παραπομπές


## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

Κατηγορία:Οίκος των Ασκάνια
Σιγισμούνδος Β΄ του Άνχαλτ-Ντέσαου

Ο **Σιγισμούνδος Β΄**, γερμ. Sigismund II. (απεβ. μετά τις 22 Μαΐου 1452) από τον Οίκο των Ασκάνια ήταν πρίγκιπας του Άνχαλτ-Ντέσαου (1405-1417) μαζί με τα αδέλφια του.

## Βιογραφία
Ήταν γιος του Σιγισμούνδου Α΄, πρίγκιπα του Άνχαλτ-Ντέσαου και της Ιουδήθ, κόρης του Γκέμπχαρντ ΙΑ΄, κόμη του Κβέρφουρτ.

Το 1405 διαδέχθηκε τον πατέρα του μαζί με τα μεγαλύτερα αδέλφια του Βάλντεμαρ Δ΄, Γεώργιο Α΄ και τον μικρότερο αδελφό του Αλβέρτο Ε΄, καθότι ο νόμος του Οίκου των Ασκάνια δεν επέτρεπε διαίρεση του πριγκιπάτου.

Το 1417 απεβίωσε ο Βάλντεμαρ Δ΄ άγαμος και το 1452 απεβίωσε ο Σιγισμούνδος Β΄ άτεκνος, έτσι έμειναν μόνο ο Γεώργιος Α΄ και ο Αλβέρτος Ε΄ πρίγκιπες του Άνχαλτ-Ντέσαου.

## Οικογένεια
Νυμφεύτηκε την πέμπτη εξαδέλφη του Ματθίλδη, κόρη του Βερνάρδου ΣΤ΄, πρίγκιπα του Άνχαλτ-Μπέρνμπουργκ· δεν απέκτησαν απογόνους.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan



Κατηγορία:Οίκος των Ασκάνια
Βάλντεμαρ Α΄ του Άνχαλτ-Τσερμπστ

Ο **Βάλντεμαρ Α΄**, γερμ. Waldemar  (απεβ. 7 Ιανουαρίου 1368) από τον Οίκο των Ασκάνια ήταν πρίγκιπας του Άνχαλτ-Τσερμπστ (1316-1368) μαζί με τον μεγαλύτερο αδελφό του Αλβέρτο Β΄.

## Βιογραφία
Ήταν ο τέταρτος γιος του Αλβέρτου Α΄ πρίγκιπα του Άνχαλτ-Τσερμπστ και της Αγνής των Ασκάνια, κόρης του Κορράδου μαργράβου του Βρανδεμβούργου-Στέννταλ.

Το 1368 απεβίωσε και τον διαδέχθηκε ο πρωτότοκος γιος του Βάλντεμαρ Β΄.

## Οικογένεια
Νυμφεύτηκε πρώτα το 1344 την 3η εξαδέλφη του Ελισάβετ των Ασκάνια, κόρη του Ροδόλφου Α΄ δούκα της Σαξονίας-Βίττενμπερκ και είχε τέκνα:
* Βάλντεμαρ Β΄ απεβ. πριν το 1371, πρίγκιπας του Άνχαλτ-Τσερμπστ.
* Μπεάτη απεβ. π. 1379, μοναχή στο Κόσβιχ.
* Σοφία απεβ. μετά το 1412, μοναχή στο Κόσβιχ.
* Αγνή απεβ. μετά το 1375, μοναχή στο Κόσβιχ.
* Γιούντιτ/Ιουδήθ απεβ. μετά το 1375, μοναχή στο Κόσβιχ.
* ;Γκέρτρουντε/Γερτρούδη απεβ. π. 1371.

Μετά το 1351 απεβίωσε η Ελισάβετ και ο Βάλντεμαρ Α΄ έκανε δεύτερο γάμο με τη Βεατρίκη των Έστε, κόρη του Ομπίτσο Γ΄ μαρκησίου της Φερράρα & της Μόντενα· δεν απέκτησαν απογόνους.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Αλβέρτος Ε΄ του Άνχαλτ-Ντέσαου

Ο **Αλβέρτος Ε΄**, γερμ. Albrecht V. (απεβ. π. 1469) από τον Οίκο των Ασκάνια ήταν πρίγκιπας του Άνχαλτ-Ντέσαου (1405-1469) μαζί με τα αδέλφια του.

## Βιογραφία
Ήταν γιος του Σιγισμούνδου Α΄, πρίγκιπα του Άνχαλτ-Ντέσαου και της Ιουδήθ, κόρης του Γκέμπχαρντ ΙΑ΄, κόμη του Κβέρφουρτ.

Το 1405 διαδέχθηκε τον πατέρα του μαζί με τους μεγαλύτερους αδελφούς του Βάλντεμαρ Δ΄, Γεώργιο Α΄ και Σιγισμούνδο Β΄, καθώς ο νόμος του Οίκου των Ασκάνια δεν επέτρεπε διαίρεση.

Το 1417 απεβίωσε ο Βάλντεμαρ Δ΄ άγαμος, το 1452 ο Σιγισμούνδος Β΄ άτεκνος και περ. το 1469 ο Αλβέρτος Ε΄. Δεν είχε άρρενες απογόνους, έτσι έμεινε μόνος του ο Γεώργιος Α΄ ως πρίγκιπας στο Άνχαλτ-Ντέσαου.

## Οικογένεια
Νυμφεύτηκε τη Σοφία των Χάντμερσλεμπεν, κόρη του Κορράδου, κυρίου του Έγκελν και είχε τέκνα:
* Μαγδαληνή απεβ. μετά το 1481, μοναχή στο Γκάντερσχαϊμ
* Μαργαρίτα απεβ. περ. 1466

## Πηγές
* 
* August Ludwig Fürst v. Anhalt-Köthen Genealogical database by Herbert Stoyan



Κατηγορία:Οίκος των Ασκάνια
Μαγκρόβιο δάσος

**Μαγκρόβιο δάσος** ονομάζεται ένα είδος δάσους των υποτροπικών και τροπικών θαλάσσιων ακτών που κυριαρχείται από ανεκτικά στο αλάτι ξυλώδη φυτά, όπως τα *[[Rizophora]]* και *[[Avicennia]]*. Βρίσκεται στη μεταβατική περιοχή μεταξύ της ξηράς και της θάλασσας και είναι επίσης πολύ συνηθισμένο σε δέλτα ποταμών και σε περιοχές με υφάλμυρα ύδατα. Συναντάται μόνο σε περιοχές στις οποίες παρατηρείται το φαινόμενο της παλίρροιας.

Ένα από τα κυριότερα χαρακτηριστικά των μαγκρόβιων δασών είναι οι ακραίες διακυμάνσεις στις φυσικές και χημικές συνθήκες που επικρατούν σε αυτά, όπως για παράδειγμα το επίπεδο του φωτισμού και η θερμοκρασία, η αλατότητα και τα επίπεδα του οξυγόνου των υδάτων. Για αυτές τις ακραίες διακυμάνσεις οφείλεται σε μεγάλο βαθμό η εναλλαγή του επιπέδου της παλίρροιας, η οποία έχει καθοριστικό ρόλο στην επιβίωση των μαγκρόβιων δασών. Τα μαγκρόβια δάση όπως και τα τροπικά, είναι ευαίσθητα οικοσυστήματα που χαρακτηρίζονται από πολύ πλούσια βιοποικιλότητα.

Η ιδιαίτερη φύση των μαγκρόβιων δασών τα κάνει ιδιαίτερα ευάλωτα στον παγετό. 

## Παραπομπές


## Εξωτερικοί σύνδεσμοι
* 

Κατηγορία:Δάση
Κατηγορία:Οικοσυστήματα
Κατηγορία:Δασολογία
Channel One Russia

Το **Channel One Russia** (ρωσικά: Первый канал, *Πέρβι Κανάλ*) είναι 24ωρο ρωσικό τηλεοπτικό κανάλι. Μεταδίδεται από τη Μόσχα και η έδρα του βρίσκεται στο τεχνικό κέντρο «Οστάνκινο», κοντά στον ομότιτλο πύργο. Αποτελεί το κύριο τηλεοπτικό κανάλι της χώρας. Η μετάδοση του «Πέρβι Κανάλ» εκτείνεται πέρα από τη χώρα (η διεθνής εκδοχή είναι το «Πέρβι Κανάλ. Βσεμίρναγια Σετ»). Είναι μέλος της Ευρωπαϊκής Ραδιοτηλεοπτικής Ένωσης.

## Ιστορία

Ξεκίνησε να εκπέμπει την 1η Απριλίου του 1995 ως «Ομπσέστβενογιε Ροσίσκογιε Τελεβίντενιε» (Obshchestvennoye rossiyskoye televideniye, ОРТ, κυριολεκτικά: *Δημόσια ρωσική τηλεόραση*) αντικαθιστώντας το Κανάλι 1 Οστανκινό (1 Канал Останкино). Η «Ομπσέστβενογιε Ροσίσκογιε Τελεβίντενιε» μετονομάστηκε σε «Πέρβι Κανάλ» (Первый канал, κυριολεκτικά: *Πρώτο κανάλι*) στις 2 Σεπτεμβρίου 2002. Στο κανάλι απασχολούνται 2.443 εργαζόμενοι (από το 2015). Από την 1η Ιουνίου 2011 το κανάλι έχει μεταβεί σε εκπομπή σε μορφή 16:9. Από τις 24 Δεκεμβρίου 2012 το «Πέρβι Κανάλ» εκπέμπει επίσης σε μορφή υψηλής ευκρίνειας HD και πολυκάναλο ήχο 5.1 (μόνο όταν προβάλλονται ταινίες). Το «Πέρβι Κανάλ HD» διπλασιάζει πλήρως το πλέγμα εκπομπής του κύριου καναλιού.

Το κανάλι ORT λειτούργησε την 1η Απριλίου 1995 με τη συχνότητα «1-го канала Останкино». Το VGTRK «Ostankino» κατέλαβε τον πρώτο δίαυλο από το Δεκέμβριο του 1991. Στις αρχές του 1995, το VGTRK Ostankino άρχισε να χάνει τις θέσεις του. Οι κοινωνιολογικές έρευνες που έγιναν εκείνη τη στιγμή στη Μόσχα έδειξαν ότι το τηλεοπτικό κανάλι ήταν σημαντικά κατώτερο εν σχέση με το NTV. Από την άποψη αυτή, αποφασίστηκε να κλείσει το τηλεοπτικό κανάλι. Το ORT δημιουργήθηκε για να αποκαταστήσει το ενδιαφέρον για το πρώτο κανάλι της ρωσικής τηλεόρασης. Οι κύριοι ανταγωνιστές του «Πέρβι Κανάλ» είναι τα τηλεοπτικά κανάλια «Russia-1» και NTV.

## Παραπομπές


## Εξωτερικοί σύνδεσμοι
*

Κατηγορία:Μέσα Μαζικής Ενημέρωσης στη Ρωσία
Μολδαβική Σοβιετική Εγκυκλοπαίδεια

Η ***Μολδαβική Σοβιετική Εγκυκλοπαίδεια*** (μολδαβικά: Енчиклопедия советикэ молдовеняскэ, ρουμανικά: Enciclopedia sovietică moldovenească) ήταν μια μολδαβική εγκυκλοπαίδεια πολλαπλών χρήσεων που εκδόθηκε στην ΕΣΣΔ. Η Μολδαβική Σοβιετική Εγκυκλοπαίδεια εκτυπώθηκε σε 8 τόμους στο Κισινάου από το 1970 έως το 1981. Ένας επιπλέον τόμος, ο Μολδαβική ΣΣΔ, δημοσιεύθηκε στα μολδαβικά και ρωσικά το 1979.

## Δείτε επίσης
* Μεγάλη Σοβιετική Εγκυκλοπαίδεια

## Εξωτερικοί σύνδεσμοι
*  http://dic.academic.ru/dic.nsf/enc3p/201150

Κατηγορία:Πολιτισμός της Σοβιετικής Ένωσης
Κατηγορία:Σοβιετικές εγκυκλοπαίδειες
Μικρή Σοβιετική Εγκυκλοπαίδεια

Η ***Μικρή Σοβιετική Εγκυκλοπαίδεια*** (ρωσ. Малая советская энциклопедия) ήταν μια γενική εγκυκλοπαίδεια που δημοσιεύθηκε στη Σοβιετική Ένωση. Η εγκυκλοπαίδεια δημοσιεύθηκε στις εξής τρεις εκδόσεις:

* 1η έκδοση, 10 τόμοι (περίοδος 1928-1931 — οι τόμοι πωλήθηκαν όπως δημοσιεύονταν, ως εκ τούτου υπάρχουν διαφορετικές ημερομηνίες εκδόσεως για τους 10 τόμους)
* 2η έκδοση, 11 τόμοι
* 3η έκδοση, 10 τόμοι

## Πηγές


## Δείτε επίσης
* Μεγάλη Σοβιετική Εγκυκλοπαίδεια

Κατηγορία:Πολιτισμός της Σοβιετικής Ένωσης
Κατηγορία:Ρωσική γλώσσα
Κατηγορία:Σοβιετικές εγκυκλοπαίδειες
Βάλντεμαρ ΣΤ΄ του Άνχαλτ-Κέτεν

Ο **Βάλντεμαρ ΣΤ΄**, γερμ. Waldemar V (1450 - 1 Νοεμβρίου 1508) από τον Οίκο των Ασκάνια ήταν πρίγκιπας του Άνχαλτ-Κέτεν (1471-1508) μαζί με τα 2α εξαδέλφια του Μάγκνους, Αδόλφο Β΄ και Φίλιππο.

## Βιογραφία
Ήταν ο πρωτότοκος γιος του Γεωργίου Α΄ πρίγκιπα του Άνχαλτ-Ντεσάου και της Σοφίας, μάλλον του Οίκου του Χόενσταϊν.

Το 1508 απεβίωσε στο Κέτεν σε ηλικία 58 ετών και τον διαδέχθηκε ο μόνος γιος του Βόλφγκανκ.

## Οικογένεια
Νυμφεύτηκε το 1485 τη Μαργαρίτα, κόρη του Γκύντερ ΛΣΤ΄ κόμη του Σβάρτσμπουρκ & κυρίου του Άρνστετ και είχε τέκνα:
* Βαρβάρα 1486-1532, παντρεύτηκε πρώτα τον Ερρίκο Δ΄κόμη του Πλάουεν & μπουργκράβο του Μάισσεν και μετά τον Γιαν Μαστρόβσκυ ζ Κολόβρατ.
* Βόλφγκανκ 1494-1521, πρίγκιπας του Άνχαλτ-Κέτεν.
* Μαργαρίτα 1494-1521, παντρεύτηκε τον Ιωάννη των Βέττιν εκλέκτορα της Σαξονίας.
* Βάλντεμαρ 1490, απεβ. μικρός.

## Πηγές
* Cawley, Charles, Medieval Rulers of Anhalt, Medieval Lands database, Foundation for Medieval Genealogy,
Marek, Miroslav. "Complete Genealogy of the House of Ascania". Genealogy.EU.
Genealogical databse by Herbert Stoyan

## Παραπομπές


Κατηγορία:Οίκος των Ασκάνια
Οροπέδιο Γρεβενών

Το **Οροπέδιο** είναι ορεινό χωριό του νομού Γρεβενών σε υψόμετρο 860 μέτρα.

## Γεωγραφικά - ιστορικά στοιχεία
Το Οροπέδιο βρίσκεται προς βορειοδυτικά των Γρεβενών σε απόσταση 13 χλμ. από αυτά και επάνω στην επαρχιακή οδό Γρεβενών - Διλόφου Κοζάνης. Οι κάτοικοί του ασχολούνται κυρίως με τη γεωργία και την κτηνοτροφία. Σύμφωνα με τη τοπική παράδοση, η αρχική θέση του χωριού την περίοδο της τουρκοκρατίας ήταν στη τοποθεσία "Παλιοβελιά", 4 με 5 χλμ. πιο νοτιοδυτικά από τη σημερινή. Το παλιό του όνομα ήταν **Βελιά** ή **Βηλιά** και το 1918 αποτελούσε κοινότητα με έδρα την ίδια. Μετονομάστηκε το 1927 με το ΦΕΚ 18Α - 01/02/1927. Σύμφωνα με το σχέδιο Καλλικράτης, αποτελεί τη τοπική κοινότητα Οροπεδίου που ανήκει στην δημοτική ενότητα Αγίου Κοσμά του Δήμου Γρεβενών και σύμφωνα με την απογραφή του 2011 έχει πληθυσμό 110 κατοίκους.

## Παραπομπές


Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Χανκαβάν

Το **Χανκαβάν** (Αρμενικά: Հանքավան)· παλαιότερα γνωστό ως **Μιχαηλόβκα**, είναι ένα χωριό και θερινό θέρετρο στην επαρχία Κοτάικ της Αρμενίας δίπλα στον ποταμό Μαρμαρίκ κάτω από την οροσειρά Παμπάκ. Είναι γνωστό για τις ιαματικές πηγές του, οι οποίες χρησιμοποιήθηκαν ως τμήμα μιας βιομηχανίας υγιεινής κατά τη διάρκεια της σοβιετικής περιόδου.
Το Χανκαβάν βρίσκεται περίπου 70 χιλιόμετρα από τη λίμνη Σεβάν, σε υψόμετρο 1.990 μέτρα.

## Δημογραφικά
Το Χανκαβάν είναι μια από τις τελευταίες ελληνικές κοινότητες στην Αρμενία. Στην είσοδο του χωριού υπάρχει μια εκκλησία και ένα νεκροταφείο προς τα αριστερά. Η εκκλησία χτίστηκε από Έλληνες που μετανάστευσαν από την Οθωμανική Αυτοκρατορία το 1827. Οι τάφοι χρονολογούνται από εκείνη την εποχή. Αρχικά επτά οικογένειες μετακόμισαν σε αυτό το χωριό, ένας αριθμός που μεγάλωσε σε ένα ακμάζον χωριό 250 οικογενειών. Αυτό που απομένει είναι περίπου 50 οικογένειες που εντοπίζουν την καταγωγή τους στην ελληνική ενδοχώρα.

## Βιομηχανία
Ένα χρυσωρυχείο που βρίσκεται στο χωριό πωλήθηκε πρόσφατα για περίπου 30 εκατομμύρια δολάρια.

## Παραπομπές
* 

## Δείτε επίσης
* Επαρχία Κοτάικ

## Σημειώσεις


## Εξωτερικοί σύνδεσμοι
* Οδηγός για το Χανκαβάν
* Οδηγός για τα Τζιρβέζ και το Χανκαβάν

Κατηγορία:Χωριά της Αρμενίας
Γλώσσα Ταντσάνγκια

Η **γλώσσα Ταντσάνγκια** είναι μια Ινδοάρια γλώσσα που ομιλείται από τους Ταντσάνγκγια στο Μπανγκλαντές. Σχετίζεται στενά με τα Τσιταγκονιανά, τα Τσάκμα και τα Ροχίνγκια.

## Παραπομπές


Κατηγορία:Ινδοάριες γλώσσες
Κατηγορία:Γλώσσες του Μπανγκλαντές
Κατηγορία:Γλώσσες της Ινδίας
Αλαβερντί

Το **Αλαβερντί** (αρμενικά: *Ալավերդի*, γεωργιανά: *ალავერდი*) είναι πόλη και δημοτική κοινότητα στην επαρχία Λορί στο βορειοανατολικό τμήμα της Αρμενίας, κοντά στα σύνορα με τη Γεωργία. Βρίσκεται στο μοναδικό άμεσο σιδηροδρομικό σταθμό μεταξύ Αρμενίας και Γεωργίας. Βρίσκεται στο κάτω μέρος του φαραγγιού του ποταμού Ντεμπέντ, το Αλαβερντί είναι ένα σημαντικό εμπορικό και βιομηχανικό κέντρο στη βόρεια Αρμενία.

Η περιοχή της πόλης Αλαβερντί κατοικήθηκε από την αρχαιότητα. Αυτό αποδεικνύεται από τα μνημεία που βρέθηκαν κατά τη διάρκεια των ανασκαφών. Οι Αρμένιοι, που αποτελούν την πλειοψηφία του πληθυσμού της πόλης, έχουν  μακραίωνη μόνιμη παρουσία στην περιοχή. Η πόλη οφείλει την οικονομική ανάπτυξη των προηγούμενων αιώνων στα πλούσια ορυχεία χαλκού ανακαλύφθηκαν στην περιοχή. Η συστηματική εκμετάλλευση άρχισε γύρω στο 1780, με Έλληνες ανθρακωρύχους που μετανάστευσαν από τον Πόντο και την Γεωργία, στην περιοχή για να συμπληρώσουν τα λιγοστά εργατικά χέρια των ντόπιων χωρικών. Τα ορυχεία αυτά φέρεται να ήταν η πηγή του ενός τετάρτου της παραγωγής εξευγενισμένου χαλκού της Ρωσικής Αυτοκρατορίας. Στη δεκαετία του 1880, η εκμετάλλευση των ορυχείων πωλήθηκε σε γαλλική εταιρεία, αλλά οι ειδικευμένοι ανθρακωρύχοι παρέμειναν κυρίως Έλληνες. Η κατάρρευση της σοβιετικής οικονομίας και το σταδιακό κλείσιμο των ορυχείων συνέβαλε ουσιαστικά στη μείωση της κάποτε τρομερής ρύπανσης που παρήγαγαν τα έργα. Ο πληθυσμός της πόλης που είχε αυξηθεί παράλληλα με την ανάπτυξη της βιομηχανίας άρχισε να μετακινείται προς άλλες περιοχές.

## Δημογραφία
Από την απογραφή του 2011, ο πληθυσμός της πόλης είναι 13.343 κάτοικοι, από 26.300 που αναφέρθηκαν το 1989. Επί του παρόντος, η πόλη έχει πληθυσμό περίπου 11.000 κατοίκους, σύμφωνα με την επίσημη εκτίμηση του 2016.Το Αλαβερντί κατοικείται κυρίως από Αρμένιους με μια μικρή πλέον ελληνική κοινότητα που κάποτε όμως θεωρούνταν η μεγαλύτερη στην Αρμενία.Ειδικότερα, τα χωριά Μαντάν και Μπεντίκ του Δήμου Αλαβερντί καθώς και το γειτονικό Αχταλά κυριαρχούνταν από τη μεγάλη ελληνική κοινότητα κατά τη σοβιετική περίοδο. Οι Έλληνες στην Αρμενία μιλούν την ποντιακή διάλεκτο καθώς και άπταιστα αρμενικά και ρωσικά.

## Παραπομπές


## Εξωτερικοί σύνδεσμοι
* 
* 
* Επίσημη ιστοσελίδα
* Μια σύντομη περιγραφή στο Cilicia.com

Κατηγορία:Πόλεις της Αρμενίας
Στεφάν Οντράν

Η **Στεφάν Οντράν** (γαλλ.: *Stéphane Audran*, 8 Νοεμβρίου 1932 - 27 Μαρτίου 2018) ήταν Γαλλίδα ηθοποιός.

## Καριέρα
Είχε γίνει γνωστή από τους ρόλους της στις ταινίες *[[Η κρυφή γοητεία της μπουρζουαζίας]]* και *[[Η γιορτή της Μπαμπέτ]]*, που κέρδισαν και οι δύο Όσκαρ Καλύτερης Ξενόγλωσσης Ταινίας. Άλλες γνωστές της συμμετοχές είναι στις ταινίες *[[Ο χασάπης (ταινία)|Ο χασάπης]]* και *Η άπιστη γυναίκα*, ενώ έχει εμφανίσεις και στην τηλεόραση.

To 1968 κέρδισε Αργυρή Άρκτο καλύτερης ηθοποιού στο φεστιβάλ του Βερολίνου για την ταινία *Les biches*. Στη συνέχεια, για το *Η κρυφή γοητεία της μπουρζουαζίας* κέρδισε το βραβείο BAFTA Α' Γυναικείου Ρόλου. Το 1978 έπαιξε στην ταινία *Βιολέτ Νοζιέρ* και έλαβε βραβείο Σεζάρ Β' Γυναικείου Ρόλου.
## Προσωπικη ζωή
Η Οντράν υπήρξε παντρεμένη με τον Ζαν-Λουί Τρεντινιάν και κατόπιν με τον Κλοντ Σαμπρόλ.

Απεβίωσε στις 27 Μαρτίου 2018 σε ηλικία 85 ετών.

## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί τηλεόρασης
Κατηγορία:Βραβευμένοι με Σεζάρ
Κατηγορία:Βραβευμένες με BAFTA Α' Γυναικείου Ρόλου
Τσιταγκονιανή γλώσσα

Τα **Τσιταγκονιανά** ή **Βεγγαλικά της Τσιταγκόνγκ**, επίσης γνωστή ως **Τσατγκάγια** (চাঁটগাঁইয়া) είναι μια ινδοάρια γλώσσα που ομιλείται από τους κάτοικους της Τσιταγκόνγκ στο Μπαγκλαντές και σε μεγάλο μέρος της νοτιοανατολικής χώρας. Είναι στενά συνδεδεμένη με τα Βεγγαλικά και συχνά θεωρείται ως μια μη τυποποιημένη διάλεκτος των Βεγγαλικών, αλλά οι δύο δεν είναι αμοιβαία κατανοητές. Εκτιμάται (2009) ότι τα Τσιταγκονιανά έχουν 13-16 εκατομμύρια ομιλητές, κυρίως στο Μπαγκλαντές.

## Ταξινόμηση
Τα Τσιταγκονιανά είναι μέλος του Βεγγαλο-Ασσαμικού υποπαραρτήματος της Ανατολικής ομάδας των Ινδοάριων γλωσσών, μιας εκ των οικογενειών γλωσσών της ευρύτερης ινδοευρωπαϊκής γλωσσικής οικογένειας. Οι αδελφές γλώσσες της περιλαμβάνουν τα Σιλέτι, τα Ροχίνγκια, τα Τσάκμα, τα Ασαμέζικα και τα Βεγγαλικά. Όπως και άλλες Βεγγαλο-Ασσαμικές γλώσσες, προέρχεται από μια Ανατολική Μέση Ινδοάρια από την Παλιά Ινδοάρια και τελικά από την Πρωτοϊνδοευρωπαϊκή.

## Δείτε επίσης
* Τσιταγκόνγκ
* Ροχίνγκια
* Τσιταγκόνγκ

## Παραπομπές


## Εξωτερικοί σύνδεσμοι
* Ilovechittagong.com 
Κατηγορία:Γλώσσες του Μπανγκλαντές
Κατηγορία:Ινδοάριες γλώσσες
Ντάμπο (ταινία, 2019)

Ο ***Ντάμπο*** (αγγλικά: *Dumbo*) είναι αμερικανική ταινία περιπέτειας και φαντασίας που κυκλοφόρησε στις 29 Μαρτίου του 2019. Η σκηνοθεσία της έγινε από τον Τιμ Μπάρτον και το σενάριό της γράφτηκε από τον Έρεν Κρούγκερ. Βασίζεται στην ιστορία *Dumbo, The Flying Elephant* της Έλεν Άμπερσον και είναι ελαφρώς εμπνευσμένη από την ομώνυμη ταινία του Γουώλτ Ντίσνεϋ του 1941. Πρωταγωνιστούν οι Κόλιν Φάρελ, Εύα Γκριν, Μάικλ Κίτον, Ντάνι Ντε Βίτο και Άλαν Άρκιν.

## Παραπομπές


## Eξωτερικοί σύνδεσμοι
*
* 
*

Κατηγορία:Ταινίες του 2019
Κατηγορία:Ταινίες φαντασίας
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές περιπετειώδεις ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Τιμ Μπάρτον
Κατηγορία:Ταινίες παραγωγής Walt Disney Pictures
Κατηγορία:Ταινίες remake της Disney
Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney
Βόλφγκανγκ του Άνχαλτ-Κέτεν

Ο **Βόλφγκανκ**, γερμ. Wolfgang (1 Αυγούστου 1492 - 23 Μαρτίου 1566) από τον Οίκο των Ασκάνια ήταν πρίγκιπας του Άνχαλτ-Κέτεν (1508-1562). Έγινε ένας από τους πρώτους Προτεστάντες ηγεμόνες του Γερμανικού βασιλείου.

## Βιογραφία
Ήταν ο μόνος γιος του Βάλντεμαρ ΣΤ΄ πρίγκιπα του Άνχαλτ-Κέτεν και της Μαργαρίτας 1464-1539, κόρης του Γκύντερ ΛΣΤ΄ κόμη του Σβάρτσμπουρκ & κυρίου του Άρνστετ.

Ήταν 8 ετών, όταν έγινε δεκτός στο Πανεπιστήμιο του Λάιπτσιχ (Λειψίας). Το 1508 διαδέχθηκε τον πατέρα του· η διαμονή του ήταν στο Κέτεν. Το 1521, στη Συνέλευση (Diet) στο Άουγκσμπουργκ συνάντησε τον Μαρτίνο Λούθηρο, ο οποίος με την εκεί ομιλία του κέρδισε την καρδιά του Βόλφγκανγκ. Με τη βοήθεια εκείνου εισήγαγε τη Μεταρρύθμιση στο Κέτεν (1525) και στο Μπέρνμπουρκ (1526). Μετά τη Σαξονία, ήταν η δεύτερη αποδοχή του Προτεσταντισμού. Το 1526, μαζί με άλλους πρίγκιπες, κέρδισε τον Κάρολο Ε΄ των Αψβούργων της Γερμανίας· αργότερα οι νικητές ίδρυσαν την Σμαλκαλδική Ένωση.

Το 1566 απεβίωσε στο Τσερμπστ σε ηλικία 74 ετών. Ήταν άγαμος και τον διαδέχθηκαν οι γιοί του εξαδέλφου του, οι Ιωακείμ-Ερνέστος και Βερνάρδος Δ΄.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Γεώργιος Β΄ του Άνχαλτ-Ντέσαου

Ο **Γεώργιος Β΄**, γερμ. Georg II. (1454 - 25 Απριλίου 1509) από τον Οίκο των Ασκάνια ήταν πρίγκιπας του Άνχαλτ-Ντέσαου (1474-1509).

## Βιογραφία
Ήταν ο τρίτος γιος του Γεωργίου Α΄, πρίγκιπα του Άνχαλτ-Ντέσαου και της Άννας, κόρης του Αλβέρτου Η΄, κόμη του Λίντο-Ρουπίν.

Διαδέχθηκε το 1474 τον πατέρα του μαζί με τα αδέλφια του Ερνέστο Α΄, Σιγισμούνδο Γ΄ και Ροδόλφο Δ΄, επειδή ο νόμος του Οίκου των Ασκάνια δεν επέτρεπε τη διαίρεση του πριγκιπάτου. Το 1480 έγινε πιστωτής με αντάλλαγμα την επικυριαρχία των Κρόσεν, Κότμπους και Πάιτς ως το 1508.

Το 1487 απεβίωσε ο Σιγισμούνδος Γ΄ άγαμος και το 1509 ο Γεώργιος Β΄ σε ηλικία 55 ετών άτεκνος, οπότε έμειναν ο Ερνέστος Α΄ και ο Ροδόλφος Δ΄ μόνοι πρίγκιπες του Άνχαλτ-Ντέσαου.

## Οικογένεια
Νυμφεύτηκε το 1478 την Αγνή, κόρη του Μπάρνιμ Η΄, δούκα της Πομερανίας· δεν απέκτησαν απογόνους.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια